b'\n_START_ARTICLE_\nQuod scripsi, scripsi\n_START_PARAGRAPH_\nQuod scripsi, scripsi, latinsko\xcb\x90\xc2\xa0\xc2\xbbKar sem napisal, sem napisal\xc2\xab\xc2\xa0je latinski izrek, zapisan v Bibliji , ki naj bi ga izrekel Poncij Pilat kot odgovor na zahtevo judovskih duhovnikov, naj popravi svoj napis (titulus) ki je bil pribit na kri\xc5\xbe nad Jezusom pri kri\xc5\xbeanju.\n_START_SECTION_\nZgodovina\n_START_PARAGRAPH_\nIzrek se nahaja v Bibliji, v Evangeliju po Janezu Jn 19,22 . Ko so Jezusa obsodili na smrt s kri\xc5\xbeanjem, je dal Poncij Pilat napisati napis, ki je bil pribit na kri\xc5\xbe nad Jezusom, kot dokaz o njegovi krivdi. Napisano je bilo\xc2\xa0\xc2\xbbJezus Nazare\xc4\x8dan, judovski kralj\xc2\xab\xc2\xa0v Hebrej\xc5\xa1\xc4\x8dini (ali bolj pravilno v Aramej\xc5\xa1\xc4\x8dini), v Latin\xc5\xa1\xc4\x8dini in v (stari) Gr\xc5\xa1\xc4\x8dini. Judovski veliki duhovniki so tedaj govorili Pilatu:\xc2\xa0\xc2\xbbNe pi\xc5\xa1i:\xc2\xa0\xc2\xbbJudovski kralj\xc2\xab, ampak da je on rekel:\xc2\xa0\xc2\xbbJudovski kralj sem.\xc2\xab\xc2\xa0 Pilat je odvrnil: \xc2\xbbKar sem napisal, sem napisal.\xc2\xab'